**ELŐTERJESZTÉS KÍSÉRŐLAP**

**E-szám: 97/2014**

**Tárgy: Döntés a Településképi bejelentési eljárásról szóló 7/2013. (III.1.) számú rendelet módosításának elfogadásáról**

**Előterjesztő neve:** Kiszelné Mohos Katalin polgármester

**Előadó neve:** Györgyi Zoltán főépítész

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

 ***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2014. november 5. Jegyző**

***Az előterjesztés kiküldhető – nem küldhető ki.***

**Nagykovácsi, 2014. november 5.**

 **Polgármester**

**Tisztelt Képviselő-testület!**

**Döntést előkészítő – indokolási rész**

**Előzmény:**

Nagykovácsi Nagyközség Önkormányzatának Képviselő-testülete az Alkotmány 32. cikk (1) bekezdés a) pontjában, valamint az épített környezet alakításáról és védelméről szóló 1997. évi LXXVIII. törvény (Étv.) 62. § (6) bekezdés 3. pontjában foglalt felhatalmazás alapján 7/2013. (III.1.) számon önkormányzati rendeletet alkotott a településképi véleményezési eljárásról.

**Tényállás:**

A Magyarország helyi önkormányzatairól szóló 2011. évi CLXXXIX. törvény (Mötv.) 132. § (1) bekezdésének a) pontjában a kormányhivatal számára biztosított törvényességi felügyeleti jogkörében eljárva, a fővárosi és megyei kormányhivatalokról szóló 288/2010. (XII.21.) kormányrendelet 8.§ a) pontjában foglalt felhatalmazásra figyelemmel, a Mötv. 132. § (3) bekezdés b) pontja alapján a Pest Megyei Kormányhivatal elvégezte a 7/2013. (III.1.) önkormányzati rendelet felülvizsgálatát. A vizsgálat eredményeként megállapította, hogy a rendelet a jogszabályi felhatalmazáson túlterjeszkedik, illetve több tekintetben nincsen összhangban a központi szabályozással. Tételes megállapításait a PEB/030/1539-1/2014. számon 2014. augusztus 14-én kiadott törvényességi felhívása tartalmazza. A Mötv. 134.§ (1) bekezdésében foglaltak alapján a képviselő-testületnek a felhívást naprendre kell tűznie, törvényi kötelezettségének eleget téve meg kell vizsgálnia a törvényességi felhívásban foglaltakat, a törvénysértést meg kell szüntetnie, valamint a felhívásban foglaltak alapján tett intézkedésről írásbeli tájékoztatást kell adnia a kormányhivatal részére.

**Döntés:**

A PEB/030/1539-1/2014. számon 2014. augusztus 14-én kiadott törvényességi felhívásában foglaltak vizsgálata alapján a Képviselő-testület dönt a településképi bejelentési eljárásról alkotott 7/2013. (III.1.) számú rendelet módosításának elfogadásáról.

Kérem, hogy a T. Képviselő-testület fogadja el a törvényességi felhívás alapján a településképi bejelentési rendelet módosítását.

Nagykovácsi, 2014. november 5.

Kiszelné Mohos Katalin

polgármester

**Nagykovácsi Nagyközség Önkormányzat Képviselő-testületének**

**.../2014. (XI..) önkormányzati rendelete a**

**településképi bejelentési eljárásról szóló**

**7/2013. (III.1.) önkormányzati rendelet módosításáról**

Nagykovácsi Nagyközség Önkormányzatának Képviselő-testülete az Alkotmány 32. cikk (1) bekezdés a) pontjában biztosított jogkörében eljárva, Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 134. § (1) bekezdésének megfelelően, a jogalkotásról szóló 2010. évi CXXX. törvény 3.§-ban, az épített környezet alakításáról és védelméről szóló 1997. évi LXXVIII. törvény 6/A § (2) bekezdésének a) pontjában, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) kormányrendelet 22.§ (1) és (3) bekezdésében foglaltak alapján a településképi bejelentési eljárásról szóló 7/2013.(III.1.) rendeletét (a továbbiakban R.) az alábbiak szerint módosítja:

**1. §**

A R. 3. § (1) bekezdésének a) pontjának felvezető mondata az alábbiakra változik:

„a) A műemléki jelentőségű területen a telek közterületi határához legközelebb, de legfeljebb 10 méterre álló meglévő épület átalakításának kivételével az építési engedéllyel építhető építmény átalakítása, felújítása, helyreállítása, korszerűsítése, homlokzatának megváltoztatása, ha az építési tevékenységgel az építmény tartószerkezeti rendszerét vagy tartószerkezeti elemeit nem kell”

**2. §**

Hatályát veszti a R.

 a) 3.§ (1) bekezdésének g) pontja és (2) bekezdése,

 b) R. 6.§ (5) bekezdése,

 c) 6. § (6) bekezdésének „- az (5) bekezdés szerinti igazolás birtokában, az abban foglalt esetleges kikötések figyelembevételével –„ szövegrésze.

**3.§**

**Záró rendelkezések**

(1) E rendelet a kihirdetését követő napon lép hatályba.

Nagykovácsi, 2014. november 20.

 Kiszelné Mohos Katalin Papp István

 Polgármester Jegyző

A kihirdetés napja: 2014. november 24.

 Papp István

 Jegyző